[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.11.2007

COM(2007) 695 végleges

2006/0196 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

„Az Európai Parlament és a Tanács irányelve a 97/67/EK irányelvnek a közösségi postai szolgáltatások belső piacának teljes megvalósítása tekintetében történő módosításáról” címen előterjesztett javaslat elfogadására vonatkozó közös álláspontjáról

2006/0196 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

„Az Európai Parlament és a Tanács irányelve a 97/67/EK irányelvnek a közösségi postai szolgáltatások belső piacának teljes megvalósítása tekintetében történő módosításáról” címen előterjesztett javaslat elfogadására vonatkozó közös álláspontjáról

1 - ELŐZMÉNYEK

A javaslatnak az Európai Parlamenthez, illetve a Tanácshoz történő továbbítása (dokumentum: COM(2006)594 végleges – 2006/0196 (COD)): | 2006. október 19. |

Az Európai Gazdasági és Szociális Bizottság véleménye: | 2007. április 26. |

A Régiók Bizottsága véleménye: | 2007. június 6. |

Az Európai Parlament véleménye (első olvasat): | 2007. július 11. |

A közös álláspont elfogadása: | 2007. november 8. |

2 - A BIZOTTSÁG JAVASLATÁNAK CÉLJA

Teljesen megvalósítani a közösségi postai szolgáltatások belső piacát a „fenntartott terület” teljes eltörlésével; az egyetemes szolgáltatás hatókörét és színvonalát megszilárdítani; a fogyasztóvédelmet és a nemzeti szabályozó hatóságok szerepét megerősíteni; biztosítani egy jegyzéket azon intézkedésekről, amelyeket a tagállamok szükség esetén hozhatnak az egyetemes szolgáltatás védelmére és finanszírozására.

3 - MEGJEGYZÉSEK A KÖZÖS ÁLLÁSPONTRÓL

3.1 Általános megjegyzések

A Bizottság támogatja a 2007. november 8-án minősített többséggel elfogadott közös álláspontot.

A közös álláspont által bevezetett módosítások, az Európai Parlament első olvasatban tett ez irányú módosításaival összhangban, a módosító irányelv végrehajtásának határidejére (2010. december 31.) vonatkoznak, lehetőséget adnak egyes tagállamoknak arra, hogy a teljes piacnyitást legfeljebb két évvel későbbre halasszák, valamint átmeneti kölcsönösségi kikötést iktatnak be azon tagállamokra alkalmazandóan, amelyek élnek az átmeneti időszak lehetőségével. A közös álláspont továbbá egy új I. melléklettel („Iránymutatás az egyetemes szolgáltatás esetleges nettó költségeinek kiszámításához”) egészíti ki az irányelvet, ami úgyszintén az Európai Parlament első olvasatban tett módosításainak lényeges elemét képezi.

3.2 A közös álláspontba beillesztett parlamenti módosítások

A közös álláspont magában foglalja az első olvasatban tett parlamenti módosítások zömét. A módosítások a következő rendelkezésekre vonatkoznak: a (4), (5), (7), (9), (11), (13), (14), (15), (16), (19), (20), (21), (22), (23), (24), (26), (31), (32), (34), (39), (41), (42), (46), (53), (54), (55) preambulumbekezdés és a 2., 6., 9., 12., 14., 19., 22a., 23., 23a. cikk.

A Bizottság támogatja azokat a módosításokat, amelyeket a közös álláspont javasol a fenti rendelkezésekhez, mivel összhangban vannak a Bizottság javaslatával és a közösségi vívmányokkal és/vagy az átfogó intézményközi politikai megállapodás részét képezik.

A (27) preambulumbekezdésre vonatkozó európai parlamenti módosítások megjelennek egy, a közösségi vívmányokat tükröző bizottsági nyilatkozatban (l. a közlemény mellékletében).

3.3 Újrafogalmazott és új rendelkezések

A közös álláspont az érthetőség érdekében egyes rendelkezéseket újrafogalmaz, illetve új rendelkezéseket fogalmaz meg, ezek a következőket érintik: a (17), (27), (28), (30), (35), (36), (38), (44), (50), (51) preambulumbekezdés, az 1., 3., 4., 7., 9. cikk és az I. melléklet.

Ezek a rendelkezések összhangban vannak az Európai Parlament módosításaival, vagy úgy tekinthetők, hogy az Európai Parlament kéréseit tükrözik, például ilyen az I. melléklet a 23a. cikkel összefüggésben (58. módosítás).

A módosító irányelv 2. és 3. cikke egy átfogó politikai megállapodás szerves részét képezi, és úgyszintén az Európai Parlament első olvasatban tett vonatkozó módosításainak lényegét veszi át.

A Bizottság az összes fent említett rendelkezést támogatja. Összhangban vannak az Európai Parlament módosításaival, javítják és érthetőbbé teszik az irányelv szövegét, és/vagy az intézmények közötti átfogó politikai megállapodás részét képezik.

A megfelelési táblázatok kibocsátásával kapcsolatosan a Bizottság sajnálatosnak tartja, hogy a közös álláspont nem arra a következtetésre jutott ebben a kérdésben, mint a Bizottság és az Európai Parlament (l. a (60) preambulumbekezdést is). A Bizottság szerint a megfelelési táblázatokról való gondoskodás a jobb szabályozás elvének érvényesülését szolgálná, valamint elősegítené a tagállami jogszabályok megfelelőségét a közösségi rendelkezéseknek. A Bizottság ezért nyilatkozatot ad ki erről a kérdésről; a nyilatkozat e közlemény mellékletében található.

4 - KÖVETKEZTETÉSEK

A Bizottság azon a véleményen van, hogy a közös álláspont teljes mértékben megőrzi a Bizottság eredeti javaslatának és az Európai Parlament első olvasatban tett módosításainak kulcsfontosságú elemeit.

A Bizottság ezért támogatja a Tanács által minősített többséggel elfogadott közös álláspontot.

Melléklet A Bizottság nyilatkozata a (27) preambulumbekezdésre vonatkozóan

A Bizottság megerősíti, hogy a 97/67/EK irányelv (18) preambulumbekezdésével és az Európai Bíróság következetes ítélkezési gyakorlatával (pl. a C-320/91. sz. [Corbeau] ügy) összhangban az expressz és a futárpostai szolgáltatások különleges szolgáltatásoknak minősülnek, és lényegileg különböznek az egyetemes postai szolgáltatásoktól.

A Bizottság nyilatkozata a (60) preambulumbekezdésre és a 2. cikkre vonatkozóan

A Bizottság fenntartja álláspontját, miszerint a tagállami átültető intézkedések és az irányelv közötti kapcsolatot bemutató megfelelési táblázatok tagállamok általi létrehozása az uniós polgárok, a jobb szabályozás és az átláthatóság érdekét szolgálja, valamint megkönnyíti annak ellenőrzését, hogy a tagállami szabályok megfelelnek-e a közösségi rendelkezéseknek.

Ebben a helyzetben a Bizottság nem áll a Tanácsban létrejött megállapodás útjába, hogy sikeresen lezárulhasson ezen ügyben az intézményközi eljárás. A Bizottság azonban számít arra, hogy az intézmények együtt átgondolják ezt a horizontális kérdést.